OpenLLM-France/wikimedia huggingface dataset:
# Espirografoaren Nebulosa

Espirografoaren Nebulosa :
| Datuak ||
| Igoera zuzena | {{{igoera zuzena}}} |
| Deklinazioa | {{{deklinazioa}}} |
| Distantzia | 2000 argi urte |
| Itxurazko magnitudea | 11 |
| Itxurazko tamaina | {{{tamaina}}} |
| Konstelazioa | Lepus |
| Izen teknikoa NGC | NGC |
| Izen teknikoa M | M |
IC418, Lepus, "Erbia" konstelazioan dagoen nebulosa bat da, gure planetatik 2000 argi urteko distantziara dagoena. Espirografoaren Nebulosa bezala ere ezagutzen da, bere formak, espirografo batekin egiten diren marrazki geometrikoak gogorarazten baititu, trokoideak marrazteko balio duen tresna.
Hubble espazio teleskopioarekin lortutako nebulosaren irudiak, ionizatutako nitrogenoaren igorpena, nukleotik urrutien dagoen gasa eta hotzena dena, hidrogenoarena, erdikoa dena, eta oxigenoarena, nukleotik hurbilen dagoena eta beroena dena ezberdintzea ahalbidetzen du.
Nebulosaren erdian, bere izar eboluzioaren azken etapatan dagoen izar bat dago, izar hau, duela milaka urte gutxi batzuk arte, erraldoi gorri bat zelarik. Bere kanpo geruzak espaziora jaurti zituen, nebulosa eratuz, honen egungo diametroa, 0,3 argi urtekoa delarik. Gaur egun ikus daitekeen izar hondakina, izarraren nukleoa da, erradiazio ultramorea igortzen duena, inguratzen duen gasaren fluoreszentzia eraginez. Denboraren igaroan, nebulosa, espazioan barreiatzen joango da, bere erdigunea izan zen nano zuri batean geratuz, pixkanaka, hozten joango dena.

## Kanpo estekak

* Datuak: Q872204
* Multimedia: IC 418 / Q872204
# Espiritualismo

Espiritualismo honakoa izan daiteke:
* Espiritualtasuna, pertsona batek izan dezakeen ezaugarria.
* Espiritualismo (mugimendua), batez ere XIX. mendean garatutako mugimendu mistiko-erlijiosoa.
# Galiziar Herriaren Batasuna

Galiziar Herriaren Batasuna (galizieraz eta jatorrizko izenaz: Unión do Povo Galego edo UPG) Galiziako alderdi politiko nazionalista galiziarra eta komunista da. Galiziako fronte zabal ezberdinen sorreran parte hartu du, besteak beste Galiziako Bloke Nazionalistaren eta Galiziar Herri Asanblada Nazionalaren sorreran. Galiziako Bloke Nazionalistaren parte da 1982. urtetik gaurdaino. Diputatuen kongresuko BNG-ko (Galiziako Bloke Nazionalista) bozeramailea den Francisco Rodríguez Sánchez alderdiko kide da. "Terra e Tempo" (euskaraz: Lurra eta Denbora) agerkaria argitaratzen du eta alderdiko presidentea Bautista Goyel Álvarez Domínguez du.

## Historia

Alderdia 1964ko uztailak 25ean sortu zen Rochako Kafean (Santiago de Compostela), sortze prozesu horretan Xosé Lois Méndez Ferrín, Celso Emilio Ferreiro, Uxío Novoneyra, Raimundo Patiño, Xosé Antonio Arjona, Lois Soto, María Xosé Queizán, Lois González Blasco Foz, Manuel Caeiro (Morrazako Gazteri Komunista Batuen buru) eta Bautista Álvarez (1930) parte hartu zuten. 3. munduko tendentziako ideologia antikolonialista eta marxista-leninista bereganatu zuten eta hasiera batean alderdi edo fronte izaerakoa izateko zalantzan zebiltzan. Siglak Xosé Antonio Arjona-k asmatu zituen 1963ko azaroan eta denbora tarte batez UPGko konstituzio dokumentuan UPG frontezale bezala definituko zen, Federazio penintsular batu baten barruan Galiziako askatasuna defendatuko zuena.
Galiziar Herriaren Batasunak 10 sortze puntu izango zituen, zeinetan Galizia nazio gisa aitortzen zen eta Leninismo zantzu handiko irizpideak jasotzen ziren, baita auzi nazionalean ere. 10 puntu horietan besteak beste, enpresa handien sozializazioa, landa eta lurraren kolektibizazioa eta Galiziako auzi nazionala konpondu ahal izateko autodeterminazio eskubidea defendatzen zen. Hasiera batean intelektualei erreserbatuta zegoen alderdia baina 1965ean, "Terra e Tempo" agerkaria Mexikotik argitaratu zutenetik, Galiziako herri langilea hartu zuten subjektu eta erreferentetzat. Bertan Castelao-ren irudia bereganatzen da eta burgesia gogor erasotu ez ezik NBEn estatus politiko bat izatea aldarrikatuko da. Hortik aurrera Galiziako gainontzeko alderdi Galiziazaleak kritikatzen hasiko da, "erregionalismoan eta folklorekerian sartuak" zirela salatuz eta leporatuz.
1986-ko uztailaren 25ean alderdiak oniritzia agertu zion V. kongresuan BNG-k Galiziako parlamentuan parte hartzeari, horren ondorioz Galiziar Herriaren Batasuneko 13 kide alderdia utzi eta Askapen Nazionalerako Alderdi Komunistan (1990. urtean banandu eta desagertua) sartuko ziren.

## Ideologia politikoa

Galiziar Herriaren Batasuna Galiziako Bloke Nazionalaren kide da, Galiziako independentzia aldarrikatzen du ikuspegi komunista batetik.
Gazte antolakunde gisa Galiziar Gazteriaren Batasuna du.

## Erreferentziak

- López García, Xosé; Vilela, Xosé Luis. Elecciones generales: Junio-86: hacia la recomposicion del mapa politico (gaztelaniaz). La Voz de Galicia, 1986, 104. orria.

## Kanpo estekak

* Galiziar Herriaren Batasuna alderdiaren web ataria
* Datuak: Q2742082
# Galiziar mitologia

Galiziar mitologia Galiziako kulturaren zati diren hainbat kondaira eta kontakizunek osatzen duten mitologia da. Jatorri sakratuko kultur adierazpen, narrazio eta aipamenen bidez lortu daiteke, ondoren sekularizatu eta une zehatz bateko kultura edota alegiazko izaera duten sinismenekin lotu izan ziren.
Mitoak usadioan eta kondairetan oinarritutako kontakizunak dira, haien bitartez unibertsoa, munduaren jatorria, fenomenu naturalak eta azalpen sinplerik ez duten beste edozein gauza azaldu liteke.
Halere, mito guztiek ez dute azalpen helbururik. Haietako gehienak naturaren indar edo jainko batekin lotuak daude, baina haietako beste asko aldiz ahoz eta belaunaldiz-balaunaldi kontakizun edo kondaira soilak dira.

## Sorginak, iratxoak eta bestelakoak

* Coca
* Biosbardo
* Lobishome
* Meiga
* Meiga chuchona
* Trasno
* Sacaúntos
* Tardo
* Urco

## Jainko eta jainkosak

* Bandua
* Berobreo
* Bormánico
* Cosso
* Endovelico
* Lugh
* Navia
* Reva
* Sannoava

## Errege eta heroiak

* Breogan
* Ith
* Mil

## Izpirituak

* Lavandeira
* Mouro
* Nubeiro
* Procesión das Xás
* Santa Compaña
* Urco
* Xacio

## Kondairazko pertsonaiak

* Pepa a Loba
* Xan Quinto
* Apalpador
* Raíña Lupa
* Pedro Chosco

## Leku sakratuak

* Anta
* Mámoa
* Pedra de abalar
* Pena Molexa
* Monte Pindo
* Nosa Señora da Lanzada

## Ikus gainera
### Bibliografia

* Cuba, Xoán R.; Reigosa, Antonio; Miranda, Xosé, ilustracións de Enríquez, Lázaro: Dicionario dos seres míticos galegos. Vigo, Edicións Xerais de Galicia (1999). ISBN 84-8302-363-6

## Kanpo estekak

* Datuak: Q3331663
* Multimedia: Galician mythology / Q3331663
# Galiziar poni

Galiziar ponia, galizieraz eta ofizialki "Cabalo de Pura Raza Galega", deitua, Galiziako bertako zaldi arraza da. Garrano zaldiarekin batera, Galiziako bertakoak diren bi zaldi arrazetako bat da. Galiziako zaldia, bere tamaina zein ezaugarriengatik ponien sailkapen taldean kokatzen da.
Adituek zelta poniak izeneko Europako ponien arraza multzoan kokatzen dute, Ingalaterrako Exmoor poni eta Dartmoor poniekin, Asturiasko asturkoiekin zein Euskal Herriko pottoka eta nafar behokekin besteak beste.
Desagertzeko arriskuan dagoenez, eta bai bere hazkunde modua dela eta zein galiziar herriarekin daukan harreman berezia dela eta, interes handiko arraza da. Baita bere berezitasun genetiko, sozial, kulturala, ekonomiko zein ingurugiroarekin zer ikusirik duenagatik.

## Etimologia

Galizieraz arraza "cabalo galego de monte" (Galiziako mendiko zaldia), "cabalo galaico" (galiziar zaldia), "poni galego" (galiziar poni), "faca galiciana" (Galiziako behoka), "faca galega" (Galiziar behoka) edo "cabalo do país" (bertako zaldia). Beste izen bat Pontevedran erabilita "burras do monte" (Mendiko astemeak) da. Asturiasko Asturkoiak "burrus del Suebe" (Suebeko astoak) deitzen dituzte ere.

## Egoera eta populazioa

Joan den mendearen bukaera aldean arraza desagertzeko zorian zegoen. 1999. urtean 190 abelburu besterik ez zeuden zenbaturik. Erakunde publiko ezberdinek zein partikularrek abiatutako berreskuperapen programen ezkerrez 2001. urtean 450 abelburu zeuden, haietako %80 abere helduak. 2007. urterako populazioaren kopurua ia 1300 abelbururaino heldu zen. Hala ere arrazaren egoera oraindik ahula da.

## Erreferentziak

* ↑ https://web.archive.org/web/20151011061232/http://www.cabalogalego.com/historia.htm

## Kanpo estekak

* (Gaztelaniaz) Galiziako zaldia
* (Galizieraz) Arrazaren fitxa teknikoa Mediorural.xunta.es
* (Galizieraz) Arrazaren elkartea
* (Galizieraz) Ezaugarriak
* (Galizieraz) Argazki galeria
* (Gaztelaniaz) Arrazari buruzko artikuloa. Pontebedrako hegoaldeko zaldi basatiak arriskuan
# Galiziar Gazteriaren Batasuna

Galiziar Gazteriaren Batasuna (galizieraz eta jatorrizko izenaz: Unión da Mozidade Galega edo UMG) Galiziar Herriaren Batasunaren gazte antolakundea da, 1977an sortua. BNG-ko gazte antolakundea den Galiza Nova antolakundearen barne korronte politikorik handiena da.

## Historia

1977ko otsaileko "As mocedades do partido" (euskaraz: Alderdiaren gazteak) dokumentuak Galiziar Gazteriaren Batasuna antolakundea sortzeko erabakia biltzen du, Galiziar Herriaren Batasuna antolakundearen barne biltzen zen gazte langileriaren kopurua handitzen eta indartzen hasia zela oharturik. Gazte antolakunde honen sorrerak Galiziar Herriaren Batasuna (UPG) alderdiaren ildo politiko komunista eta abertzalea berretsi eta indartzea ez ezik, gazteriaren problematika alderdiaren ardatzgunean kokatzea ere lortu zuen. Gazte antolakunde honen sorrera formala bere aurreneko kongresuan irudikatu zen, 1977ko abuztuan.
1977ko udaberrian militante berrien bereganatze prozesua martxan jarri zuen, baita zelula eta tokiko egitura berrien zabaltzea eta formakuntza teoriko eta praktikorako eztabaidak ere. 1977ko abuztuaren 15ean "Galiza ceibe e socialista"(euskaraz: Galizia aske eta sozialista) lemapean bere lehen kongresu eratzailea burutu zuen, bertan antolakundearen estatutuak aprobatzeaz gain Galiziar Herriaren Batasuna alderdian eraman beharreko borrokamoldea eta estrategiak landu ziren, baita gazteriaren papera edo rola alderdian eta oro har Galiziako askapen borroketan.
Bere estatutuetan jaso bezala, Galiziar Gazteriaren Batasuna antolakunde komunista eta nazionalista galiziarra da, sozialismoa gauzatzeko aurretik halabeharrez Galiziako askapen nazionala eta estatu berri baten gorpuztea baldintza beharrezko gisa ikusten baitute.
1988. urtean, Galiza Novaren (Galiziako Bloke Nazionalistaren gazte antolakundea) sorrerarekin batera, Galiziar Gazteriaren Batasunak, Galiziar Herriaren Batasunak egin bezala, bere siglapeko jarduera politiko publikoa bertan behera uztea erabaki zuen, jardun guztia BNG eta Galiza Nova antolakundeen esparruaren barruan landuz. Jardun hori batez ere formakuntza teorikoan eta borroka ideologikoan oinarritzen da.

## Antolakuntza

Antolakunde honen lehenengo estatutuek zentralismo demokratikoa ezartzen dute ezinbestekotzat. Horiek gazte antolakundearen barruan zelulak edo asanbladak ardatz bezala definitzen dituzte. Tarteko zuzendaritza organu bezala tokiko batzarrak eta zonalde batzarrak daude, zuzendaritza nazionaleko organuetan berriz batzar nazionala dago (arduradunak kontseilu nazionalaren bitartez erabakitzen dira eta Galiziar Gazteriaren Batasuna antolakundearen organu gorena da).
Antolakunde honen buruan idazkari nagusia eta presidentea kokatzen da.

## Kanpo estekak

- webgunea
* Datuak: Q18702539
# Galiziar Laborari Sindikatua-Laborari Batzordeak

Galiziar Laborari Sindikatua-Laborari Batzordeak (galizieraz, Sindicato Labrego Galego-Comisións Labregas) nekazari eta abeltzainen galiziar sindikatu bat da. Haren egoitza nagusia Compostelako Donejakuen dago.

## Kanpo estekak

* Datuak: Q3328353
# Galiziarren balea arrantza

Galiziarren balea arrantza galiziarrek eta Galizian egindako itsas ugaztun horien harrapaketa da. Ehizatutako baleak Eubalaena glacialis izan dira historikoki (euskal edo sardako balea), baina Aro Garaikidean Eubalaena japonica ere ehizatu dute ipar Itsaso Barean.
Galizian ez dago zetazeoen inguruko agiri historikorik XIII. mende arte.Valdés Hansenek dioenez, baleak, bereziki sardako baleak, arrantzarako beste espezie bat gehiago izan zen galiziarrentzat. Galiziarrak baleazaleak izan ziren zazpi mendez. Zetazeoen ehiza eta merkaturatzeak eragin handia izan zuen Galizia osoko hiri garapenarekin. Baleengandik erauzitako lehengaiak hainbat produktu erosteko baliatzen ziren: olioa argiztapenerako, balea bizarrak Katalunian luxuzko arropak edo aterkien barilak egiteko bideratzen ziren, baita farmazian eta kosmetikan erabilitako produktu eta haragitarako.
Galiziarren jarduerak ospea hartu zuen munduan eta, gainera, Galiziako Atlantikoko lurraldearen ekonomia eta biztanle hazkundea bultzatu zuen; gainera, Galiziako zenbait portu balea ehizatik sortu ziren, adibidez, Burela (Lugo) eta Suevos (Punta Langosteira). Hasiera batean, galiziarrek kostaldeko balea ehiza praktikatzen zuten, baina bi menderen buruan, ehiza teknika hobetzen hasi zen, itsaso zabaleko barkuak baliatuz zetazeoak zarataz izutu eta kostaldera bultzatzeko. Ehiza mota hori zetazeo mota nahiko txikiak harrapatzeko erabiltzen zen, adibidez, kalderoiak, balea zuriak, narbalak eta mazopak.

## Kanpo estekak

* Datuak: Q20550894
# Etxeko arratoi

Etxeko arratoia arratoi marroixka da (Rattus norvegicus), etxekotua, eta maskota gisatzat hartzen da.
Arratoien jatorria XVIII. eta XIX. mendeetan Europan egiten zen animalien borrokako kirol batean dago. Handik aurrera, maskotak bezala hazi dira bereziki, eta kolore eta ilaje mota ugari hartzen dituzte. Gaur egun, arratoiak munduaren inguruko talde gogotsuek hazten dituzte, baina batera uzten dituzte, etxeko beste animalia batzuek bezala. Animalia horiek familian sartzeko, horietan espezializatutako babesle batengana jotzea da onena.
Etxeko arratoiak, fisiologikoki zein psikologikoki, beren senide basatien desberdinak dira. Horrela, ondo elikatuta, parasitoak kenduta eta animalia exotikoetan aditua den albaitari bat erregulartasunez bisitatzen badute, ez dute osasunerako beste maskotek baino arrisku handiagorik. Etxeko arratoi marroixkak ez dira zemaitzat hartzen, etxean salmonella bezalako arratoi patogenoak sar ditzaketen arratoi basatiak ez bezala. Konpainiako arratoiek arratoi basatiek baino osasun-arrisku desberdinak dituzte, eta, beraz, arratoi basatien gaixotasun arrunt asko harrapatzeko aukera gutxiago dituzte.
Etxeko arratoiak aukera ezin hobea dira lagunartean egotea gustatzen zaien pertsona lasaientzat, baina animalia txikiekin mitoak egon arren, haien zaintza garestia da. Kaiola oso zabalak eta dozenaka osagarri behar dira adimen handia dutelako psikologikoki estimulatuta mantentzeko. Arratoiak animalia taldekoiak eta sozialak dira, eta, beraz, sexu bereko beste arratoiekin bizi behar dute beti, kumeak ez hazteko. Gainera, etxeko arratoiek denbora bakarrik igaro dezakete, oso leialak dira eta erraz entrenatzen dira, adimen-jolasez eta motibazioez gozatzen baitute.

## Kanpo estekak

* Datuak: Q535498
* Multimedia: Pet rats / Q535498
# Etxeko lan (argipena)

Etxeko lan terminoak modu ezberdinetan erabiltzen da:
* etxeko lanak, etxe bateko mantenimendua egiteko egin behar diren lanen multzoa, hala nola garbiketa eta sukaldaritza, kontratatutako etxeko langile batek burutzen dituena;
* etxeko lanak, eskolan hartutako ezaguerak finkatu eta ongi ikasteko, eskolaz kanpo eta gehinetan etxean egiten dituen lanak, gehienetan irakaslearen aginduz edo gomendioz.
# Etxeko Bob´s Beer

Etxeko Bob´s Beer Lapurdiko Hazparne udalerrian dagoen izen bereko garagardotegian ekoizten den garagardoa da.

## Kanpo estekak

* Etxeko Bob´s Beer garagardotegiaren webgunea (Frantsesez)
* Datuak: Q12257371
# Etxeko Flota

Etxeko Flota Erresuma Batuko jurisdikziopeko uretan Royal Navyren flota zen, 1902tik 1967ra bitartean aktibo izan zena. 1967an Mediterraneoko Flotarekin bat egin zuen, eta Mendebaldeko Flota berria sortu zuen.
Lehen Mundu Gerraren aurretik, Portuko Guardiako lau ontziak ziren flotaren parte. 1905ean desegin zen eta 1905etik 1907ra bitartean, prestatze-egoera apalenean zeuden gainerako ontziak erreserba-dibisioetan banatu ziren (Devonport dibisioa, Nore dibisioa eta Portsmouth dibisioa). Lehen Mundu Gerran, Royal Navyko ontzirik zaharrenetako batzuk sartu ziren flota honetan. Bigarren Mundu Gerran, Royal Navyren borroka-indar nagusia izan zen Europako uretan.

## Erreferentziak

* ↑ Watson, Dr Graham. «Royal Navy Organisation and Ship Deployments 1900–1914: January 1905 – February 1907» www.naval-history.net (Graham Smith, 8 August 2015).

## Kanpo estekak

* Datuak: Q1548213
# Etxeko eskolatze

    Artikulu hau haurra etxean bertan, eskolara joan gabe, burutzen den hezkuntzari buruzkoa da. Euskal Herrian, frankismo garaian haurrak euskaraz hezitzeko esperientziei buruz jakiteko, ikus: Etxe eskola.
Etxeko eskolatzea haurra bere etxean hezitzea da, eskola publiko, pribatu edo beste erakunde batera joan gabe, eta familia edo beste pertsona baten gidaritzapean. Haurrak euren etxeetan bertan eskolatzearen abantailen artean, haurraren berezko izaerari eta ikaskuntza erritmoari jarraitzen dien hezkuntza indibidualizatua dela aipatu da, eskola ofizial eta tradizionalek eskaintzen dituzten curriculum zurrunen aldean; eragozpenen artean, etxeko eskolatzean haurrak izan dezakeen sozializazio arazoa da, eskolan beste haurrekin izaten dituen harremanak ez dituelako. Sarri, legez kanpo edo aurkako jarduera da, haurra eskolaratu behar dela ezartzen baita herrialde askotako legedietan. Frantzian, esaterako, legezkoa da baina haurra egoera horretan dagoela erregistratu behar da eta hezkuntzako administrazioko arduradun baten inspekzioa jaso behar du. Espainian ez da legezko aukera, kasu askotan etxean eskolatutako haurren arduradunen aurka neurri jakinik hartu ez den arren, baimen inplizitua emanez horrela.

## Kanpo estekak

* Datuak: Q83602
* Multimedia: Homeschooling / Q83602
# Etxeko airearen kutsadura

Etxeko airearen kutsadura (ingelesez: Household air pollution-HAP) barneko airea kutsatzeko modu esanguratsua da, batez ere garapen bidean dauden herrialdeetan erabiltzen diren janaria egosteko eta berotzeko metodoei dagokienez.
Sukaldatzearen alde handi bat biomasa-erregaia erabiliz egiten denez (zura, ikatza, simaurra eta laboreen hondakinak), aireztapen egokirik ez duten barne-inguruneetan, milioika pertsonak, batez ere emakumeek eta haurrek, aurre egin behar diete osasunerako arrisku larriei. Guztira, hiru mila milioi pertsona inguru daude garapen bidean dauden herrialdeetan arazo honen eraginpean. Osasunaren Mundu Erakundearen (OME) arabera, sukaldaritzarekin lotutako kutsadurak 3,8 milioi heriotza eragiten ditu urtean. Gaixotasunaren karga orokorraren azterketak 2017an 1.6 milioi heriotza izan zirela kalkulatu zuen. Arazoa oso lotuta dago pobreziarekin eta energia-egosketarekin.
Erregai tradizionalek erretzeak errekuntza osatu gabeko produktuak eragiten dituzte, partikula finak eta lodiak barne (e.g., pm2.5, pm10), besteak beste, karbono monoxidoa (${\ce {CO}}$), nitrogeno dioxidoa (${\ce {NO2}}$), sufre dioxidoa (${\ce {SO2}}$) eta airearen kutsatzaile organiko ugari.
Arazo honi teknologian oinarritutako irtenbideak sukalde hobetuen hornikuntzan oinarritu ohi dira, nahiz eta portaera aldaketak garrantzitsuak izan ere.

## Emakumeak, biktimak

Emakumeak eta neskak dira, hein handi batean, sukaldatzeko erregai-egurra biltzeko arduradunak etxe gehienetan, bereziki landa-komunitateetan eta errefuxiatu-esparruetan. Etxeko airea kutsatzeak eragindako heriotza gehienak emakumeenak eta neskenak dira. Kerosenozko edo egurrezko berogailu tradizionalak etanolezko berogailu garbiagoekin ordezkatzeak Nigerian etxeko kutsaduraren kontrako emaitzak arintzen dituela frogatu da.

## Erreferentziak

* 1 2 https://www.who.int/news-room/fact-sheets/detail/household-air-pollution-and-health
* ↑ https://ourworldindata.org/indoor-air-pollution#indoor-air-pollution-is-one-of-the-leading-risk-factors-for-premature-death
* ↑ https://web.archive.org/web/20160404041214/http://www.who.int/indoorair/publications/burning-opportunities/en/

## Kanpo estekak

* (Ingelesez):"Ilea galtzea eta airearen kutsadura. Airearen kutsadurak ile-galera eragin dezake".
* Datuak: Q6026412
# Etxeko ekonomia

Etxeko ekonomia etxeko eta komunitateko ekonomia eta kudeaketa lantzen duen lanbidea eta azterketa eremua da. Etxearen eta familiaren kudeaketa ekonomikoa dela esan daiteke, modu horretan aurrekontu batekin egin daitezkeen gastu, kontsumo, aurrezki, inbertsio eta kapritxo ezberdinei aurre egin ahal izateko.
Nazioartean, Internationally Home Economics erakundeak Etxeko Ekonomiaren hezkuntza (Home Economics) koordinatzen du.

## Eremuak

Etxeko ekonomia azterketa-eremu formala da, eta honako gai hauek biltzen ditu: kontsumitzaileen hezkuntza, kudeaketa instituzionala, barruko diseinua, etxeko altzariak, garbiketa, artisautza, joskintza, arropa eta ehunak, sukaldaritza komertziala, sukaldaritza, elikadura, elikagaien kontserbazioa, higienea, haurren garapena, besteak beste. diruaren kudeaketa eta familiako harremanak. Honek ikasleei familia ingurunea behar bezala kudeatzen eta mundua datozen belaunaldietarako leku hobea bihurtzen irakasten die.
Sexu-heziketa eta drogen inguruko kontzientziazioa ere bete daitezke, suteen prebentzioa eta segurtasun-prozedurak bezalako gaiekin batera. Ikasleak etxeko lanetarako edo karrera profesionaletarako prestatzen ditu, edo etxeko bizitza errealeko erantzukizunak egiteko prestatzen laguntzeko. Bigarren mailako eskoletan, ikastetxe eta unibertsitateetan, lanbide-heziketan eta helduen hezkuntza-zentroetan irakasten da; ikasleen artean emakumeak eta gizonak sartzen dira.

## Ikasketak

Etxeko ekonomiako ikastaroak mundu osoan eta hezkuntza-maila askotan eskaintzen dira gaur egun. Historikoki, ikuspuntu patriarkal batetik, ikastaro horien helburuak etxeko lanak profesionalizatzea, emakumeei betetze intelektuala ematea, gizartean "emakumeen lanaren" balioa nabarmentzea eta sexuen rol tradizionaletarako prestatzea ziren. Gaur egun, ordea, familia- eta kontsumitzaile-zientziak hautazko edo eskatutako irakasgai gisa irakasten dira bigarren hezkuntzan, eta beste mailetan zein erakundeetan.

## Erreferentziak

* ↑ International Federation for Home Economics (IFHE): Position Statement in: International Journal of Home Economics; Volume 1, Issue 1, disponible aquí
* ↑ https://www.economiafinanzas.com/eu/que-es-la-economia-domestica/
* ↑ https://www.ifhe.org
* ↑ Danovich, Tove (June 14, 2018). "Despite A Revamped Focus On Real-Life Skills, 'Home Ec' Classes Fade Away". NPR. Archived from the original on November 16, 2020.

## Ikus, gainera

* Ellen Swallow Richards
* Etxeko lan
* Giza ekologia

## Kanpo estekak

* Zer da etxeko ekonomia?
* Datuak: Q425694
* Multimedia: Family and consumer science / Q425694